РЕПУБЛИКА СРБИЈА

НАРОДНА СКУПШТИНА

Одборза образовање, науку,

tехнолошки развој и информатичко друштво

14 Број: 06-2/278-19

8. новембар 2019. године

Б е о г р а д

ЗАПИСНИК

41. СЕДНИЦЕ ОДБОРАЗА ОБРАЗОВАЊЕ, НАУКУ,

ТЕХНОЛОШКИ РАЗВОЈ И ИНФОРМАТИЧКО ДРУШТВО,

ОДРЖАНЕ 6. НОВЕМБРА 2019. ГОДИНЕ

Седница је почела у 11,30 часова.

Седници је председавао председник Одбора, Муамер Зукорлић.

Седници су присуствовали следћи чланови, односно заменици чланова Одбора: Милетић Михајловић, проф. др Марко Атлагић, Никола Савић (заменик Дубравка Бојића), Милена Бићанин, Михаило Јокића, проф. др Милан Кнежевић, мр Ђорђе Косанић, Фатмир Хасани, Љупка Михајловска и проф. др Зоран Драгишић (заменик Љубише Стојмировића).

Седници нису присуствовали чланови Одбора: др Владимир Орлић, Наташа Ст. Јовановић, др Жарко Обрадовић, др Жарко Кораћ, др Александра Јерков и Олена Папуга , као ни њихови заменици.

На предлог председника Одбора, усвојен је следећи:

Дневни ред:

1. Разматрање предлога за организoвање јавног слушања на тему: „Образовање на језицима националних мањина“.

Пре преласка на разматрање утврђеног дневног реда, Одбор је усвојио записник 40. седнице.

Прва тачка дневног реда

Образлажући, зашто је предложио ову тему за јавно слушање, председник Одбора је подсетио да је народна посланица и члан Одбора Олена Папуга поднела иницијативу у том смислу 2017. године, а у јуну месецу о.г. поново је актуелизовала.

Жеља је да се у јавно слушање укључи што више учесника из различитих образовних институција и сугестијама о образовању на језицима националних мањина допринесу да их „Парламент“, ако је потребно, својим актима унапреди.

Говорећи о термину одржавања јавног слушања, предложио је да то буде петак, 22. јуна у 14,00 часова, јер у међувремену Одбор за људска и мањинска права и равноправност полова има већ планиране активности које укључују и националне савете националних мањина.

Председник Одбора, такође је предложио, да поред учесника, које је набројао, национални савети национални мањина буду заступљени сразмерно њиховој величини, али је на примедбу Милетић Михајловића, да се не прави разлика у броју представника ових савета, дао нов предлог-да сваки савет буду представљен, максимално са три учесника.

И на крају излагања, прихватио је сугестију Ђорђа Косанића, да се на јавно слушање позову сви начелници школских управа, а не само они на чијој територији значајно гравитирају националне мањине.

С обзиром на то да није било других предлога, Одбор је, након гласања, једногласно донео одлуку да се јавно слушање на тему: „Образовање на језицима националних мањина“, одржи у петак, 22. новембра 2019. године, са почетком у 14,00 часова.

Седница је завршена у 11,50 часова.

СЕКРЕТАР ПРЕДСЕДНИК

Драгомир Петковић Муамер Зукорлић